📣Comeza a formación en Vigo dos coordinadores de prevención da xornada electoral que terá lugar o 12 de xullo | Noticias Vigo\nA previsión é que a próxima semana visiten todos os locais electorais para verificar si cumpren con todas as garantías sanitarias establecidas no Protocolo da Xunta\nPublicado por Noticias Vigo o día 04/06/2020 na sección de Formación,Galicia,Vigo\nEsta tarde comenzou en Vigo a formación de parte dos 133 coordinadores de prevención que levarán a cabo as actuacións necesarias para que a xornada electoral do 12 de xullo se desenvolva coas máximas garantías sanitarias. O resto de profesionais estanse formando nas delegacións territoriais de A Coruña, Lugo, Ourense e Pontevedra e as cidades de Ferrol e Santiago de Compostela.\nA actividade formativa continuará mañá. Inclúe contidos tanto teóricos como prácticos, como a visita in situ a un local electoral para levar á práctica as comprobacións que terán que facer antes das eleccións e tamén durante a propia xornada.\nDe feito, a semana que vén os 133 representantes da Administración para a coordinación e colaboración na adopción de medidas preventivas fronte á covid-19 despregaranse polo territorio galego coa previsión de visitar todos os locais electorais e comprobar que poden cumprir coas condicións establecidas no Protocolo aprobado pola Xunta. No caso de que algún local non as cumpra, buscarase unha nova ubicación.\nTodos os profesionais que se ocuparán destas tarefas contan con formación técnica, con titulacións como arquitecto superior ou técnico ou enxeñeiro superior ou técnico, ou con formación suficiente en prevención de riscos laborais. Estarán sometidos á unha dirección única desde a Xunta.\nA entidade colaboradora da Seguridade Social Ibermutua Gallega, encargarase tanto desta formación como do asesoramento, dirección e supervisión técnica destes 133 representantes da Administración aos efectos da coordinación e colaboración na adopción de medidas preventivas fronte á covid-19 nos locais electorais.\nTodo o custo adicional que suporá a implantación destas medidas (material de protección, limpeza, control dos accesos…) correrá a cargo da Xunta en tanto é a administración organizadora.\nMáis de 1.000 voluntarios de Protección Civil…


Cerceta Barcina-2 - VigoZoo\nTamén recibe o nome de pato barcino.\nTeñen un ritual de apareamento onde o macho se para na auga, afunde o pico e chorrea auga, corren e viran en circulo.\nNidifica en árbores, noutros niños ou no chan.\nÉ un pato de contornos redondeados de cor gris acastañado, no que resalta a cabeza e o pescozo cunha tonalidade máis escura. O seu manto ou dorso son de plumas negras ou marrón reberetadas de canela e escapulares negras alongadas. Con ás e cola marrón agrisadas. O seu peito é de cor ocre con pintas ovaladas pardas escuras que desaparecen no abdome. O espello alar é negro e verde con dúas liñas de ocre. O pico é amarelado con punta e liña negras, as patas gris amareladas e a cola acabada en punta. Non hai distinción en canto aos sexos, son iguais.\nAliméntase filtrando a auga. A súa dieta componse de plantas como sementes, raíces, algas e outros vexetais acuáticos e de pequenos invertebrados como insectos, carafio, larvas, crustáceos e moluscos.\nÉ endémico de América do Sur. Parte da súa distribución comprende toda a Arxentina e o centro e sur de Chile, tamén as illas Malvinas. Durante o inverno esta poboación migra cara ao norte, e chega ata Uruguai e o sur de Brasil. Habita nos lagos e lagoas de auga doce, salobre e salgada. Está documentado que habita desde o nivel do mar ata os 4 400 metros de elevación.\nIUCN: Mínima preocupación (LC). A especie non require de medidas de protección especial, nin se aproxima a ningún dos parámetros para ser incluída nunha categoría de maior risco.


Magreco quere ser referente do sector agrogandeiro e axudar a converter o rural no motor de Galicia | Concello de Boimorto\nMagreco quere ser referente do sector agrogandeiro e axudar a converter o rural no motor de Galicia\nEnviado por admin a Sáb, 30/03/2019 - 15:47\nCentos de persoas visitaron esta mañá a sétima edición de Magreco, unha feira que se quere converter nun referente do sector primario e agrogandeiro en toda Galicia, como desatacou a alcaldesa de Boimorto, María Jesús Novo. Un obxectivo que permitiría acadar outro dos grandes retos manifestado durante a inauguración polo Conselleiro de Medio Rural, José González Vázquez: “volver facer do rural o motor económico de Galicia”. Para o representante do Goberno Galego “falar de rural é falar de progreso, de futuro e de emprendemento”.\nUn emprendemento que as autoridades puideron comprobar ao falar con algúns dos expositores presentes na feira de maquinaria agrícola e forestal, como os promotores melidenses de Tractores Branson, os responsables de Sicire (orixinarios de Boimorto); ous os mozos que impulsaron a cooperativa galega de porcino celta Tres Fuciños, que están presentes na mostra de alimentación.\nMaquinaria agrícola e forestal, razas autóctonas, simuladores de condución, produtos da horta, unha ampla representación da gastronomía e artesanía galega son algunhas das propostas que ofrece Magreco esta fin de semana en Boimorto, e que mañá, domingo, terá o día grande coa poxa de doce vacas de raza frisona e tamén exemplares de rubia galega a partir das 12.00 horas. Os grupos locais Leirabuxo e a Agrupación Folclórica Santiaguiños de Boimorto porán a nota musical a esta edición de Magreco, que conta cunha nova distribución de espazos e varias novidades, como unha zona de xogos para os nenos e as probas de habilidade cunha minipala.\nA alcaldesa María Jesús Novo, resaltou no seu discurso que a intención do Concello de Boimorto é facer de Magreco unha “cita ineludible e de referencia para os agricultores e gandeiros de toda Galicia”, algo que xa se está a lograr grazas a implicación de moitas persoas que colaboran desinteresadamente coa organización desta cita, como os e as traballadoras municipais ou membros de protección civil. A alcaldesa tamén citou aos veciños que ceden os seus terreos para montar a exposición de maquinaria agrícola e os aparcadoiros ou donan material para organizar a poxa “como Andrés de Cardelle, Ángel da Sobreira, Monteiro, Luís Seoane, da cooperativa, ademais do párroco e de Luís López”. Un traballo que, segundo a alcaldesa, vai permitir que Boimorto, ademais de polo Festival da Luz, sexa tamén coñecido en toda Galicia por Magreco.\nUnha feira que non sería posible “sen a implicación dos expositores de maquinaria agrícola e forestal, que esta fin de semana amosan en Boimorto as últimas novidades”. Para rematar, María Jesús Novo animou a todas as persoas asistentes a probar as filloas de Lestedo, a gozar cos simuladores de condución e a amosar as súas habilidades na proba da minipala. Porque Magreco, dixo, mellora cada ano, tanto no deseño dos espazos como na ambientación e no seu programa, “para deixar un agradable sabor de boca a todos e animarvos a repetir o vindeiro ano”.\nPola súa banda, o conselleiro de Medio Rural asegurou que “no rural pódese vivir con calidade de vida” se somos quen de poñer en valor os nosos produtos “para poder vivir do rural” aproveitando unha marca cunha “gran forza en todo como é a marca ‘Galicia”.\n“Polo rural pasa o futuro de Galicia”, engadiu José González, quen resaltou que dende a Xunta “apoiamos os modelos de negocio do rural, xa sexa aproveitando os recursos propios (agrogandeiros ou forestais) como desenvolvendo novas formas de negocio”.\nUnha aposta pola innovación que o propio conselleiro puido comprobar ao percorrer a feira de exposición de maquinaria ou de alimentación e artesanía, e que lle contaron en primeira persoa os propios implicados. Así mesmo, José González puido coñecer as razas autóctonas presentes na feira (porco celta, cachena, caldelá, rubia galega, galiña de Mos), e volveu escoitar a petición dos representantes da Asociación Galiña Piñeira que queren conseguir a denominación oficial para esta raza autóctona a que axudou a recuperar iniciativas como a festa que promove o Concello de O Pino.\nAo acto de inauguración de Magreco asistiron, entre outros, membros da Corporación de Boimorto, a alcaldesa de Melide, e os alcaldes de Arzúa, Curtis, Frades, O Pino e Touro.\n- Inauguración e visita do conselleiro de Medio Rural á feira de maquinaria e expositores (preme aquí)\n- Expositores de artesanía e alimentación (preme aquí)\n- Homenaxe a José Moreira e poxa de xovencas (preme aquí)


Comezan as obras de mellora da rúa da Veiga, en Monforte - RIBEIRASACRAXA\nComezan as obras de mellora da rúa da Veiga, en Monforte\nPor Redacción XA24 Febreiro, 2021Febreiro 26th, 2021Sin comentarios\nAs obras de mellora na rúa A Veiga, de Monforte, arrancaron este mércores co fin de renovar a totalidade do pavimento desta vía. Os traballos teñen un prazo de execución de 10 días.\nO alcalde do municipio, José Tomé, lembrou que esta actuación de mellora de infraestruturas urbanas se encadra dentro “do plan dos 31 proxectos que o equipo de goberno puxo en marcha en Monforte dende setembro de 2020, cunha inversión superior aos 10,5 millóns de euros”.\nNo caso da mellora da rúa A Veiga, que se vén de iniciar, o proxecto foi adxudicado á empresa Francisco Gómez y Cía, S.L. por un importe total de 38.143 euros. Con esta actuación, dixo o alcalde, “procedemos á renovación do firme desta rúa, posto que presenta numerosas irregularidades e baches, facilitando así aos veciños da zona o tránsito axeitado pola mesma”.\nO alcalde supervisou o inicio dos traballos\nA mellora da rúa A Veiga, segundo explicaron desde o Concello de Monforte, afecta a unha lonxitude de 1.155 metros. Os traballos de renovación do firme consisten, en primeiro lugar, no varrido do firme das zonas afectadas, por medios mecánicos, levándose a cabo unha limpeza enérxica da superficie do pavimento existente mediante cepillo de arame.\nPosteriormente, en toda a calzada, procederase a aplicar unha nova capa de rodadura, consistente nunha capa de aglomerado en quente, tipo D-12, de 4 cm. de espesor, na que se incluirá o rego de adherencia e o bacheo previo nas zonas en que é necesario. A continuación, procederase ao levantado ou recalce de tapas de arquetas e rexistros para acadar o novo nivel da capa de rodadura.\nPara rematar, na calzada, unha vez rematada a colocación da nova capa de aglomerado, procederase ao pintado da vía, coa marcaxe das liñas, cebreados e símbolos correspondentes.\nConcello de Monforteinfraestruturas


Tíbet - Desgalipedia\nLinguas tibetano (unha merda que ninguén entende), Lingua chinesa\nPoboación 50 monxes, unha lhama e unha banda de alpinistas tolos\nSuperficie 1.000.000.000 aproximadamente (teito do mundo)\nConcellos Everest K2\nNa China, o goberno non lle gusta o Tíbet e censura VOSTEDE!\n— Censura Chinesa sobre o Tíbet\nO Tíbet é hoxe unha provincia incorporada á República impopular de China, que a considera como "rexión autónoma controlada e censurada". Posúe unha área de aproximadamente 1,2 millóns de quilómetros cadrados. Taiwán (República Rebelde de China) tamén reivindica o dominio total da rexión.\nEn canto á soberanía tibetana, o goberno da República impopular de China e o goberno do Tíbet no exilio discordam canto á lexitimidade da súa incorporación por China.\nO Tíbet ten neves eternas que se transforman en icebergs e se sitúa no medio no Himalaia ea súa altitude media é de 8.000 metros de altitude. Co aire tan raro que é necesario respirar 100 veces para obter o osíxeno que se precisa en 2,68 segundos. As temperaturas medias son de 165 graos negativos.\nDurante os solísticos de outono, prodúcese un misterioso fenómeno chamado de gravidade cero, onde o eixe magnético da Terra curva cara o Sur-Suroeste e a rexión do Tibet está polo período do mes de abril desprovido de gravidade.\nFrecuentemente a rexión sofre a forza gravitacional da Lúa que todas as noites pasa a 5 metros do país. Contesta-se que o primeiro home a pisar na lúa foi un tibetano que pulou nunha noite de lúa chea o século III.\nCoñecido como Teito do Mundo, o Tíbet rivaliza coa Tellado do Mundo o posto de rexión máis extrema do mundo. A rexión foi poboada por monxes de lentes, carecas e delgados cando estes fuxían da represión socialista chinesa do século IV aC.\nEn 1950 o réxime maoísta invadiu a rexión, que foi anexada como provincia. A oposición tibetana foi derrotada nunha revolta armada en 1959 polo exército de Jet Li Como consecuencia, o 24° Dalai Lama, Tenzon Gaytso, líder espiritual e político tibetano, retirouse cara ao norte da India, instalando un goberno de exilio.\nEn 1965, contra a vontade popular dos seus habitantes censurados polo exército chinés, o país pasou a ser rexión autónoma de China. Entre 1987 e 1989 tropas comunistas reprimiron con brutal violencia manifestacións contraria á súa presenza e se tornou cada vez máis evidente está en curso unha política de xenocidio cultural.\nEn 1993 iniciáronse se conversacións entre representantes do Dalai Lama e China, pero desde entón mostran-se infrutíferas, debido á mala vontade dos gobernantes chineses.\nRelacións entre a República ImPopular China e os TibetanosEditar\nProstituta chinesa en Tíbet\nA causa da independencia do Tíbet gañou forza internacional despois do masacre de manifestantes polo exército chinés na praza da Paz Celestial e concesión do Premio Nobel da Paz a Tenzon Gaytso, ambos en 1989. O Dalai Lama pasou a ser recibido por xefes de Estado, o que provoca protestas por parte de China. En 1999, o goberno chinés lanzou unha campaña de difusión de prostitutas no Tíbet, tratando de debilitar a fe relixiosa dos tibetanos e a súa admiración polo Dalai Lama.\nEfectos nocivos á saúde provocados pola altitudeEditar\nO Tibet en colaboración co presidente de Bolivia, Evo Morales, o goberno tibetano presiona a FIFA, entidade máxima do fútbol, a liberar partidas de fútbol en altitudes por encima de 8.000 metros. O Dalai Lama suxire que o fútbol é un deporte global que debe ser practicado en todos os lugares e condicións, máis do que todos os xogadores xogaren con roupas de astronauta todo sae ben.\nExceptuando os tibetanos que soportan vivir na rexión, a altitude da rexión se presenta moi nociva para a saúde de persoas normais. Segue algúns síntomas presentados na convivencia en altitude 8.000 segundo a Organización Mundial da Saúde:\nExesso de ganas de cagar\nVontade de urinar de 15 en 15 minutos.\nDescalcificación dos ósos debido á gravidade baixa.\nMareos e desmaios.\nNon coagulación do sangue.\nResumindo: Ese é o último lugar onde vostede quere ir xogar fútbol.\nPara os usuarios sen sentido do humor, os nerds de Galipedia (a nosa sátira autorizada) ten un artigo pouco fiable sobre: Tíbet.\nTraído desde "https://desgalipedia.org/index.php?title=Tíbet&oldid=100340"\nÚltima edición o 22 de outubro de 2016 ás 01:12


Europa Press 07 octubre 2019 13:48 h.\npontevedra AP-9 Patinete eléctrico\nO patinete intervido pola Garda Civil na AP-9 á altura de Pontevedra. GARDA CIVIL\nA veciña de Pontevedra, de 36 anos, accedera á autoestrada pola incorporación de Lourido\nAsí o informaron a Europa Press fontes do Instituto Armado, que explicaron que a muller foi sancionada por unha infracción administrativa ao circular en patinete eléctrico por unha vía na que non está permitido.\nOs feitos sucederon cando unha patrulla da Garda Civil interceptou sobre as 9.45 horas deste domingo a unha muller que circulaba pola AP-9, á altura da cidade de Pontevedra, cun patinete eléctrico. Tratouse dunha veciña da Boa Vila de 36 anos que accedera á autoestrada pola incorporación de Lourido.\nTras iso, segundo o relato da Garda Civil, atravesou a mediana da calzada, pero dous motoristas do destacamento de Tráfico lograron interceptala despois de que cruzase a ponte da ría en sentido Pontevedra.\nMultan con 100 euros á muller que circulou cun patinete eléctrico...


O proxecto Nanoeaters presentará no CiTIUS o sensor Eyepress para a medida da presión intraocular - - USC\nO proxecto Nanoeaters presentará no CiTIUS o sensor Eyepress para a medida da presión intraocular\nActualizada: 19-11-2018 14:41\nNo transcurso dunha xornada no Centro Singular de Investigación en Tecnoloxías da Información (CiTIUS), o próximo venres 23 celebrarase unha xornada do proxecto Nanoeaters na que se presentará Eyepress, un sensor autónomo e implantable para a medida da presión intraocular que está sendo desenvolvido por investigadores do CiTIUS e do Laboratorio Ibérico Internacional de Nanotecnoloxía (INL). Na presentación, ademais do persoal investigador intervirán representantes da Axencia Galega de Innovación (GAIN).\nO proxecto Nanoeaters, financiado a través da convocatoria europea Interreg España-Portugal POCTEP, busca desenvolver un dispositivo implantable autónomo que permita unha monitorización constante da presión intraocular para mellora a prevención, o control e o tratamento da enfermidade do glaucoma. A investigación inclúe o deseño e a proba e varios chips de captación de enerxía luminosa en tecnoloxías CMOS estándar, así como sensores e presión en sistemas microelectromecánicos (tecnoloxía MEMS).\nO programa do encontro do vindeiro venres principiará coa benvida oficial que ofrecerán ás 10.00 horas o director do CiTIUS, Paulo Félix Lamas, e a directora da área de Centros da GAIN, María José Mariño. Deseguido, Margarita Ardao, xestora de proxectos de GAIN, referirase á transferencia e valorización de nanotecnoloxías a PEMEs innovadoras (early adopters) da Eurorrexión Galicia-Portugal. Completando a xornada Victor Manuel Brea, do CiTIUS, e Paulo Freitas, do INL, presentarán un caso de uso do sistema de presión intraocular e sensores de presión a sistemas de recolección de enerxía ambiental, así como demostradores de recolección de enerxía e sistemas de medidas de presión.\nA inscrición realizarase mediante o envío dun correo electrónico á dirección citius.kmt@usc.es.


Neboeira Cultura e Tempo Libre decidiu cancelar a andaina nocturna de terror 'Paso do Alén' polo mal tempo - Concello de Rois\nNeboeira Cultura e Tempo Libre decidiu cancelar a andaina nocturna de terror 'Paso do Alén' polo mal tempo\nA Asociación Neboeira Cultura e Tempo Libre ven de comunicar oficialmente a decisión de cancelar a actividade 'Paso do Alén: Andaina nocturna de terror'. Neboeira Cultura e Tempo Libre contaba coa colaboración do Concello de Rois para organizar esta andaina nocturna, inicialmente prevista para o día 2 de novembro, e que inicialmente se aprazara unha semana. Ante as previsións meteorolóxicas decidiu cancelar a actividade.\nNun comunicado, Neboeira Cultura e Tempo Libre explica que por motivos meteorolóxicos non podemos realizar a andaina de maneira óptima, polo que será aprazada sobre seis meses, debido a que a previsión é que de aquí en diante todas as fins de semana sexan chuviosas. Agardaremos a que o tempo mellore e todas e todos poidamos gozar plenamente desta actividade.\n"Dende a organización sentimos moito o acontecido e pedimos desculpas polas posibles molestias que se puideran ocasionar", explican.\nAs inscricións actuais para a andaina serán canceladas. Con todo, Neboeira quere favorecer a quen confiou neles nun primeiro momento e se apuntou ao Paso do Alén. En canto se saiba a nova data, antes de facela pública, mandaremos unha mensaxe cun enlace onde inscribirse, garantindo así a participación de todas as persoas apuntadas inicialmente.\nPaso do Alén é unha actividade na que máis de 100 persoas de diferentes asociacións e entidades locais levan traballando máis de 3 meses, buscando a máxima calidade e satisfación para as máis de 500 persoas inscritas. "Consideramos que as condicións meteorolóxicas previstas para xornada limitarían moito a calidade, polo que tomamos a decisión de suspendela temporalmente", explican dende Neboeira Cultura e Tempo Libre, que agradece a comprensión e pide desculpas polo acontecido.


A Cabalgata de Reis de Vigo comezará ás 14 horas. Previamente, Abel Caballero recibirá a Melchor, Gaspar e Baltasar e a súa comitiva ás 13:50 horas na Avenida Castelao, á altura da rúa Estrada.\nO rexedor avanzou entón que os Reis Magos estarán a recibir aos nenos e nenas ata as 21:30 horas. Deste xeito, todas as persoas co código QR (20.000 entradas esgotadas en dúas horas) poderán pedir os desexos a Melchor Gaspar e Baltasar. “Todo o mundo estará recolocado. Pido paciencia e manter a distancia de seguridade. Á xente das horas que non estea operativa á Cabalgata poderá vir a calquera outra e será recolocada”, explicou Caballero en rolda de prensa.\nNa rolda de prensa o alcalde tamén deu coñecer a quen parécense os Reis Magos. Deste xeito, na primeira quenda Melchor é similar a Iván Pérez, do Lavadores Balonmán; Gaspar é como Fran do Alerta Navia Fútbol; Baltasar será coma algún xogador do Rápido de Bouzas e a Carteira Real coma Begoña Aldao, do Sárdoma FC. Na segunda, Melchor parécese a David Parada, o organizador da San Silvestre; Gaspar a Carlos Borrás, do Cristo da Victoria e Baltasar é similar a Ibrahima. A Carteira Real é coma Susana Rodríguez Gacio.\nA organización da Cabalgata implica a 330 persoas entre as persoas que fan a animación, os Reis Magos, os seus acompañantes, etcétera. Tamén haberá un dispositivo para garantir que o evento se desenvolva con normalidade co 40 persoas de protección civil e 80 axentes da policía local. Tamén haberá dous ambulancias e un punto de información por se algún neno se perde.


A carreira pola implantación de coche eléctrico empezou | Parque Tecnolóxico de Galicia\nInicio › Newsletter › Energía › A carreira pola implantación de coche eléctrico empezou\nPero neste caso, segundo informa Bloomberg, foi un alto cargo do Goberno alemán o que anunciou que se está a estudar moi en serio a obrigatoriedade de que todos os coches que se vendan a partir de 2030 sexan eléctricos.\nOs obxectivos climáticos de 2050\n"O compromiso de Alemaña de cortar as emisións de CO2 entre un 80 e un 95 % para 2050 é inalcanzable a menos que o país reduza radicalmente a polución producida polo transporte", dixo o Secretario de Estado de Enerxía alemán, Rainer Baake nun foro sobre o cambio climático en Berlín. E non é algo sinxelo porque "o feito é que non houbo unha redución significativa das emisións de CO2 no transporte dende 1990".\nA medida non afectará a todos os vehículos porque como explicou "non temos ningunha forma de recortar as emisións de camións". Si as hai para recortar as emisións dos automóbiles, aínda que se necesitan políticas máis radicais. Este mesmo abril, o goberno de Ángela Merkel anunciou un programa de estímulo do coche eléctrico de mil millóns de euros. Unha iniciativa seria, pero insuficiente porque segundo as propias estimacións do Ministerio de Medio Ambiente este programa non podería, por si só, conseguir os obxectivos marcados para 2050.\nPor iso, o goberno ten xa sobre a mesa a prohibición de venda de coches non eléctricos en 2030. "Esa é a data tope para que, tendo en conta que os coches teñen unha vida útil duns 20 anos, cheguemos en óptimas condicións a 2050", dixo Baaker. A implantación do coche eléctrico parece un proceso sen volta atrás.


A montaña de area\nCarballo: A montaña de area\nLin con interese a entrevista que lle fixo onte este xornal ao xeólogo Francisco Canosa, que nos advertía de que hai que ir asumindo que a duna de Corrubedo rematará por converterse, en poucas décadas, nunha montaña. A min gustábame a idea da duna, dunha paisaxe sempre cambiante das Mil e unha noites. Non nego que de pequeno busquei nas súas sombras, moitas veces, o campanario da cidade asolagada de Valverde, que aparecía nas noites de San Xoán…\nA mutación de duna en monte non é dramática nin moito menos. As montañas de area son tamén fermosas, e non temos máis que pensar no Monte Branco de Santa Mariña do Tosto, ou no Monte Branco da desembocadura do Anllóns. A natureza é fermosa porque está cambiando de continuo, non porque sexa inmutable. E terá a súa parte positiva: dentro de cen anos, ademais da vella historia de Valverde, Corrubedo gardará a historia de cando toda a montaña se movía coas tormentas.\nPero tamén temos unha lección: cómo os homes enredamos nas cousas pequenas e esquecemos as importantes. Lembrarán aquelas aburridas discusións sobre o acceso á duna. Ao final, Canosa explícanos que prohibir andar por riba delas é axeitado, pero que o maior problema da duna está na falta de area: os encoros impiden o arrastre da terra montañosa e o abandono do agro fai que a vexetación fixe a terra das ribeiras dos ríos, impedindo a formación de area no mar. Ao final, todo nos leva aos grandes problemas do noso tempo, que non queremos ver. Preferimos que todo se arranxe dándolle a un botón.\nComarca do Barbanza Río Anllóns Ribeira


Sae adiante a 18ª edición sen o apoio do Concello por vez primeira | culturagalega\nA MOTI volve a Ourense polo Nadal\nSae adiante a 18ª edición sen o apoio do Concello por vez primeira\nA MOTI non faltará este Nadal á súa cita en Ourense para levarlles as artes escénicas ás nenas e nenos. A Mostra de Teatro Infantil de Ourense, que este ano cumpre a súa maioría de idade, 18 anos ven de presentar o seu programa, que saca adiante a pesares da drástica redución orzamentaria á metade dos anteriores, ao non ter o apoio do Concello da Cidade. O certame consegue volver á palestra con sete espectáculos e nove representacións, de xéneros diversos e para distintos públicos, que se desenvolverán do 27 ao 29 de decembro e o 2 de xaneiro no Teatro Principal e no campus de Ourense. Nesta 18 edición, a mostra conta co patrocinio e apoio da Vicerreitoría do Campus de Ourense da UVigo; a Deputación de Ourense e Teatro Principal, e Agadic (Xunta de Galicia).\nA programación da 18ª Mostra de Teatro Infantil de Ourense arrancará o luns 27 no Teatro Principal co espectáculo a partir de 6 anos 'Semente. O home que plantaba árbores', da compañía Emedous. Este mesmo día o campus de Ourense acollerá a representación no salón de actos do edificio Politécnico do concerto, para nenas e nenos a partir de 3 anos, de A Gramola Gominola 'As que máis molan da Gramola Gominola'. O martes 28 no Teatro Principal representarase o espectáculo 'Nina Ninette', da compañía de danza Traspediante, encargada da aula de danza do campus de Ourense. Ese mesmo día, o campus de Ourense, neste caso o Edificio de Ferro, acollerá o espectáculo do Mago Teto 'Alquimia', para público a partir de 5 anos. A programación de 2021 desta edición da Moti rematará o día 29, coa representación no Teatro Principal do espectáculo 'Quixote', da compañía Pedras de Cartón, e no Edificio de Ferro do campus de O Tesouro, de Trécola Teatro.\nA mostra volverá o día 2 de xaneiro coa estrea no Teatro Principal da obra 'Bruxa descoidada, bruxa chamuscada!', da Aula Universitaria de Teatro Infantil do Campus de Ourense Geppetto. Destinada a un público a partir de 4 anos, a peza é froito do traballo formativo que durante o primeiro cuadrimestre realizou esta aula nas instalacións universitarias. Con dirección, dramaturxia e espazo escénico de Fina Calleja, a obra céntrase na historia da Irmandade das Bruxas do Bosque de Terragrís. Por último, a programación do certame inclúe accións teatrais promocionais de Lacotre Producións. O aforo dos espectáculos estará limitado segundo as normas que rexan no momento da súa celebración e segundo as recomendacións de compañías e espazos. As tarifas serán de catro euros no Teatro Principal e de tres na actuación de Geppetto e nas que se celebren no campus de Ourense, destinándose estas últimas á Operación Quilo.\nMOTI - MOSTRA DE TEATRO INFANTIL DE OURENSE Sarabela nega os motivos do Concello de Ourense para non apoiar a MOTI nin a MITEU\nSarabela nega os motivos do Concello de Ourense para non apoiar a MOTI nin a MITEU


PIO GROVE | Proyecto de Inversión Ornitológica de O Grove XII FEIRA INTERNACIONAL DE TURISMO ORNITOLÓXICO\nO Concello do Grove, por ser un territorio privilexiado para o turismo ornitolóxico, onde máis 18.000 aves acuáticas invernan nos seus espazos naturais, volveu a participar do 24 ao 26 de febreiro na Feira Internacional de Turismo Ornitolóxico, FIO 2017, no Parque Nacional de Monfragüe (Estremadura).\nA FIO representa o certame dedicado ás aves máis importante de España e o segundo máis importante de Europa e recibe máis de 12.000 visitantes en cada edición.\nEsta XII edición da FIO contou durante os tres días cun amplo e variado programa de actividades para satisfacer os amantes da natureza e as aves, desde os perfís máis profesionais, como fotógrafos, turoperadores, guías, ornitólogos ou propietarios de aloxamentos rurais, ao público infantil. Entre as actividades que ofrecían, destacaron as rutas guiadas pola comarca, os obradoiros infantís e en familia, o astroturismo, diversos concursos...\nTamén houbo conferencias e talleres de fotografía, xornadas técnicas sobre proxectos de conservación da natureza ou turismo e arredor de cen expositores de destinos ornitolóxicos, empresas turísticas, fabricantes e distribuidores de fotografía e óptica e organizacións conservacionistas.\nA Feira Internacional de Turismo Ornitolóxico volveu a acoller un ano máis ao Concello do Grove, para mostrar a gran riqueza que posúe tanto en aves como en natureza..


Vieiros: Galiza Hoxe - O PP pide en Madrid 48 xulgados e a Xunta anuncia un estudo da "situación real"\nO PP pide en Madrid 48 xulgados e a Xunta anuncia un estudo da "situación real"\nSolicitan que se creen 12 por ano até a fin da lexislatura para evitar o "colapso" no noso sistema xudicial, e o conselleiro de Presidencia fai moca.\nRedacción - 18:45 02/06/2008\nTags: colapso Consellaría de Presidencia Fiscalía PP Xosé Luís Méndez Romeu xulgados Xustiza\nOs casos sen resolver acumúlanse\nOs deputados do PP no parlamento español Celso Delgado e Xesús Vázquez solicitáronlle ao goberno de José Luis Rodríguez Zapatero que adopte medidas para evitar o "colapso" no sistema xudicial do noso país coa adxudicación de 12 novos xulgados cada exercicio desta lexislatura.\nNunha pregunta escrita dirixida á Mesa do Congreso, Delgado e Vázquez consideran que os 232 xulgados e os 2.700 funcionarios de Xustiza que hai en Galiza "non impiden que a Comunidade sexa a cuarta máis colapsada no que se refire á resolución de casos presentados ante os tribunais".\nPrecisamente, nunha xuntanza organizada este luns na Coruña, a Fiscalía de Galiza e a Consellaría de Presidencia acordaron a creación dun Libro Branco da Xustiza, coa participación dos sectores implicados, que permita coñecer "a situación real" en que se atopa. Os traballos comezarán a mediados deste mes.\nO conselleiro de Presidencia, Xosé Luís Méndez Romeu, avanzou que se tratará dun "documento de análise dos problemas, que permitirá extraer conclusións e recomendacións sobre as decisións que se deben tomar a medio prazo para solucionalos".\nRespecto da petición dos deputados do PP, Méndez Romeu considerou que "na oposición se está para pedir", algo que respectou "porque en conmemoración de Maio do 68 hai que pedir o imposíbel". No entanto, sinalou que é un problema "nada sinxelo e con varias causas nas que hai que avanzar ao ritmo que marca o Ministerio".


O Concello tramita a denuncia contra o okupa que realizou un empalme ilegal ao subministro de luz en Concepción Arenal, estragando parte da instalación - Concello de Marín\nEstá en:Inicio»Concellerias»Tráfico, policía Local e movilidade»O Concello tramita a denuncia contra o okupa que realizou un empalme ilegal ao subministro de luz en Concepción Arenal, estragando parte da instalación\nO Concello tramita a denuncia contra o okupa que realizou un empalme ilegal ao subministro de luz en Concepción Arenal, estragando parte da instalación\nO Concello de Marín vén de formular unha denuncia formal contra o okupa de Concepción Arenal que realizou un empalme ilegal á instalación eléctrica municipal, causando un cortocircuíto que deixou sen servizo a parte da zona.\nTal e como se pode ler na parte expositiva, o 15 de marzo de 2021 a brigada municipal de Electricidade realizou os traballos precisos para localizar a avaría que orixinaba a interrupción no subministro eléctrico do alumeado público e comprobaron a existencia dunha conexión irregular á rede municipal que se estaba a realizar desde o balcón dun primeiro piso nun edificio de Concepción Arenal.\nEsta conexión causou danos en 11 luminarias que dan servizo ás rúas da contorna e a un proxector de iluminación na intersección das rúas C. Arenal e Carballiño. Como se pode ler na denuncia, non se puido completar o arranxo da instalación ata o luns, 22 de marzo, quedando as rúas afectadas durante todo ese tempo.\nO 25 de marzo o denunciado volveu realizar esa conexión irregular, quedando, de novo, sen alumeado parte de Concepción Arenal e as rúas Vidal Pazos e Tombo. Esta situación, ademais de supor un perigo para o denunciado que realiza a instalación e para a propia rede municipal, tamén xera unha situación perigosa á veciñanza que se ve afectada polas avarías.\nPor esta circunstancia, desde o Concello vense na obriga de formalizar esta denuncia e evitar que de novo o denunciado proceda a reconectar de xeito ilegal un empalme á instalación municipal.


Revoltalingua: O club da calceta de María Reimóndez\nMatilde, Anxos, Luz, Rebeca, Elvira e Fernanda, cada unha levada polos seus problemas, únense a un club de calceta, onde se fan grandes amigas e atopan solución aos seus problemas, rematando por fundaren empresas propias co apoio das demais, xa fose en cooperativas ou en solitario.\nPero, misteriosamente, morren os homes que lles causaban problemas, e xcase todo leva a pensar que elas os asasinaron.\nMatilde, que sempre tivo problemas debido ao seu tamaño, máis grande do normal, monta a súa tenda de lás, “Á túa medida”, na que tamén remata vendendo esculturas similares ás que facía a súa tía Davinia, asasinada tras vingar a violación dunha amiga.\nAnxos, unha feminista da Universidade, deixa a seu mozo, Damián, así como á súa labor feminista. Posto que queda sen casa vai vivir con Elvira, e planifica crear unha revista de investigación económica feminina.\nLuz, que era prostituta desde que súa nai a introducira no negocio, e Rebeca, unha loira de corpo dez cuxo mozo a “engana” coa súa xefa (non se pode dicir realmente que a engane, pois cóntallo con toda naturalidade esperando que non lle importe), fundan unha empresa de asesoramento empresarial para mulleres na que lles axuda tamén Anxos. Luz deixa a prostitución e vai vivir con Elvira e Anxos cando as súas antigas compañeiras lle dan unha tunda porque pensan que segue no negocio por si soa. Rebeca independízase e namórase de Laura, que era a asistenta social que lle axudou a Luz.\nElvira, xa maior, é unha beata de santa Marta e san Antón. Xunto coa súa amiga Antonia, que tivera que abortar dun fillo do párroco, Serafín, rouba a Virxe da Igrexa para evitar que a vendan, e non a devolven ata que Serafín está morto e se aseguran de que non se volverá intentar a venda.\nFernanda, a quen lle falta unha perna pero lle sobra apoio do seu home, cumpre o seu soño de facerse condutora de autobús.\nEntre outros morren o pai Serafín; Xosé Barroso, o entrevistador de ofertas de traballo que desprezara a Rebeca só por ser unha loira guapa; o condutor de autobús que detiña o vehículo lonxe da parada para que tivera que ir ata onde el parara; etc.\nParéceme unha gran obra, encántame cada unha das persoaxes: a triste vida de Luz, a loita de Fernanda, o rexeitamento dos prexuizos de Rebeca, a disposición a axudar de Elvira... Porén, paréceme moi esáxerada, dando por feito que fose así, pois non o aclaran.\nPublicado por Revoltalingua ás 01:14


Xogos máis visitado de deportes libre - Páxina 5\nXogos máis visitado de deportes\nVostede é o ás skate. Execute con acelerando abaixo dentro do tubo. Esquiva os obstáculos e recoller os premios de mellor puntuación.\nBrutal xogo onde dous gladiadores xogando tenis bater un animal cos seus eixes.\nMoya, Federer, Nadal, Roddick, Murray ... Será capaz de vencer-los todos e facer o trofeo?\nXoga as frechas vermellas e obter 501 puntos co menor número de pistas.\nPro 501 dardos\nSe vostede ten unha paixón de rugby, con este xogo pode gastar moi boa tarde. Só ten un obxectivo, tentando facer seis goles antes de realizar fóra de tempo, pero creo que non ten moito tempo, polo que só ten tres minutos para obtelo, non perda moito tempo. Ve pasando o balón dun xogador a outro, vai ser todo moito máis fácil.\nTentar gañar o campionato mundial de fútbol eliminar todos os seus adversarios na disputa de penaltis. Escolla o seu equipo favorito e seleccione a dirección do tiro, o efecto ea forza do lanzamento.\nGolf nunca fora tan divertido. Xogar con Fred Flintstone, Zé Colméia e Frangolino. Seleccione o ángulo de tiro e poder dela. Ten que xogar o balón o máis lonxe que poida.\nTolo Canyon Golf\nEscolla o seu equipo e participar na Copa do Mundo de 2010. Sexa a marcas campión penalidades se deixar os seus opoñentes e obter o máximo de lanzamentos.\nEstá xogando un fútbol na rúa. Probe marcar o máximo de goles mentres está esperando que non correr enriba de coches que circulan en torno de ti, se é pego perdeu o partido.\nFútbol de rúa\nOrixinal xogo de tenis onde podes loitar polo título contra o máis grande. Teña coidado con iconas flotando sobre a pista, cada un agochar unha sorpresa diferente.\nNeste xogo o fútbol especial pouco pode xogar só ou con unha amiga. Escolla o seu equipo e tentar marcar máis goles que o rival.\nVostede é un ávido xogador de golf? Ben mellor dito no mini-golf. Con este partido pode probar as súas habilidades no verde. Mire atentamente onde o burato, a continuación, calcula o ángulo de tiro e, finalmente, o cálculo da distancia bater a pelota con maior ou menor forza é. Probe incorporarse o balón no burato co menor número de tiros posible.\nxogos deportivos: Temos unha gran variedade de xogos de deportes de todos os estilos, pode ter un xogo de bolos divertido no seu propio país contra o ordenador ou contra un dos seus amigos. Hai tamén xogos de deportes de inverno, para que mova o seu snowboard na montaña xeada, facer algunhas voltas na piscina ou cos seus preto de salto de cabalo e obstáculos que están por todo o circuíto. Ademais de todo isto, non podemos esquecer o máis demandado despois de xogos e xogou en xogos de baloncesto pode xogar xogos contra outros equipos, ou simplemente practicar os seus tiros. Se decantar para o atletismo, tes varias posibilidades, ambas as carreiras individuais e de relevo. E, por suposto, o rei dos xogos de deportes, fútbol, se é apaixonado por este deporte non vai saber cal xogo para escoller, pode a partir de xogar unha pequena parte en unha bola de fútbol, practicar o desempate por grandes penalidades, entrar na pel do porteiro e tentan impedilo todos os tiros ou participar de campionatos reais.


Roteiro ambiental en Becerreá o vindeiro 3 de xullo - LUGOXA\nRoteiro ambiental en Becerreá o vindeiro 3 de xullo\nPor Helena28 Xuño, 2021Sin comentarios\nBecerreá acolle o vindeiro 3 de xullo un roteiro ambiental pola reserva. A actividade, dirixida a familias veciñas ou visitantes, levarase a cabo de 11.00 a 18.00 horas e o inicio será no concello de Becerreá.\nAsí mesmo, e de cara ao futuro, tamén se celebrará un obradoiro de rastros, pegadas e sinais na natureza o 1 de setembro deste ano. Este evento, dirixido tamén a familias, terá un horario de 10.00 a 14 horas e será no centro social de Becerreá. Nesta actividade, dende a organización recomendan aos participantes levar roupa que se poida manchar, así coma unha gorra para protexerse do sol. Tamén se pode levar auga e merenda para a actividade.\nAs actividades son gratuítas e teñen aforo limitado -no primeiro caso de 20 persoas e no segundo de 10-, polo que é preciso inscribirse previamente no número de teléfono 982 360 704. Para máis información ou para calquera dúbida pódese consultar no enderezo electrónico ancareslucenses@deputacionlugo.org.\nAdemais, dende o Concello recordan que é necesario o uso da máscara, así coma todas as medidas sanitarias presentes no momento de celebración.


Estimados melidaos e melidás internautas,\nCon este saúdo quero darvos a benvinda ao renovado portal web do Concello de Melide. Ao acceder ao portal web do Concello de Melide, podedes ter acceso a unha información que vos porá en contacto cos servizos e trámites das distintas áreas e organismos municipais.\nAlén disto, este portal permite que te introduzas nun amplo abano de posibilidades informativas tocante a aqueles aspectos do Concello que salientan pola súa relevancia: a súa historia, as súas actividades deportivas, culturais e festivas, as novas municipais, bandos, contratacións e todo aquilo que se considere de interese social estarán ao voso alcance. Agardo que co tempo a cheguedes a considerar habitual, ou incluso principal, na vosa relación coa Administración.\nPor iso, convídovos a facer uso desta xanela aberta. Imos cára un Concello virtual, aberto as 24 horas do día, que achega a vida municipal á cidadanía. A nosa intención non é outra que potenciar ao máximo posíbel todos e cada un dos apartados que a conforman para convertela nun espazo a través do cal interactuar de xeito fluído con todas e todos vós. Un dos obxectivos principais da web é que sexa utilizada pola cidadanía como un lugar no que achegar as vosas ideas, suxestións, queixas… Todo aquilo que nos fagades chegar, a través do noso formulario de contacto, para telo en conta e darvos resposta o máis axiña posíbel.\nQueremos tamén amosar o que fomos e o que somos, un concello no pleno cerne de Galicia, repleto de monumentos e lugares históricos, modelado polo Camiño de Santiago. Melide é unha vila moderna, cunha importante actividade cultural, social e económica, que conta con empresas punteiras, con entidades culturais de primeira orde como a Orquestra Sinfónica de Melide (das mellores de Galicia) ou o Museo da Terra de Melide (único destas características no Camiño Francés ao seu paso por Galicia, se exceptuamos Santiago de Compostela). Todo isto sen esquecernos da súa rica e variada gastronomía, un referente no panorama gastronómico galego, e unha repostaría tradicional que cada día conta con meirante número de adeptos.\nEste é o Concello de Melide do século XXI, o que historicamente construímos entre todas e todos, aberto e accesíbel, enxebre e moderno, próspero e solidario, no que todas e todos somos protagonistas activos dun Melide que olla con ilusión o futuro. E todo isto é tamén posíbel grazas ao voso apoio.\nA miña máis calurosa benvida!\nAlcaldesa do Concello de Melide


Por que confiamos en solucións simples para resolver problemas complexos? - Algalia\nPor que confiamos en solucións simples para resolver problemas complexos?\n30 de Abril de 2017 08 de Xuño de 2017 Consultoría\nMapa conceptual sobre a palabra “problema” elaborado polos alumnos do Máster en Consultoría e Xestión de Procesos de Desenvolvemento Organizacional o 15 de febreiro de 2013.\nSabémolo: “un problema complexo esixe polo menos o mesmo nivel de complexidade na solución”. Esta afirmación, compartida intelectualmente e contrastada sobradamente na práctica, adóitase esquecer cando as persoas que xerencian ou dirixen grupos ou organizacións están sometidos a presión e han de enfrontar con urxencia cuestións complexas. No descoido cóase e impón o atractivo “a solución é esta: aquí hai qué”.\nSei que non é sinxelo captalo na súa total profundidade nun primeiro momento, pero aí vai: caer na conta de que os problemas non son cousas que teñen entidade por si mesmas, senón que se asemellan máis a interpretacións que persoas concretas fan nun momento determinado sobre a realidade que constrúen, axuda a que sexa máis sinxelo deseñar e desenvolver solucións.\nInténtoo cun exemplo. Viaxar cunha compañía aérea de baixo prezo non é un problema, pódeo ser para algunhas persoas. Nas cabinas destas compañías adoitan compartir espazo algunhas ao borde de un ataque de nervios con outras que se dormen antes do despegue. Pasaxeiros encabuxados coa compañía, e outros que aplauden entusiastas a trompetiña que avisa de que se chegou puntualmente.\nDesde esta perspectiva, un problema é unha brecha entre un “quero” (quero non ter medo, sentirme seguro, non ter sobresaltos…) e un “experimento” (teño taquicardia, éntranme suores frías, non me iría mal ir ao baño…).\nCualificar algo de problema é un xuízo, un indicador. É un recoñecemento dun “non sei”. É dende aí dende onde se cualifican os problemas como difíciles, complexos, insolubles… En realidade estase dicindo: “Para min, porque non sei, este asunto é difícil, complexo, insoluble”…\nTodos temos problemas, é dicir, experimentamos esa brecha entre o “quero” e “experimento”. Aínda que os problemas non son cousas, senón interpretacións, as situacións nas que nos atopamos poden ser problemáticas. Non é o mesmo interpretar a realidade en Centroáfrica que en Portugal, na India que en Vaticano.\nQue explicacións dámonos?\nÁ hora de xestionar problemas, resulta moi relevante identificar quen cualifica a situación como problemática, como a cualifica, que interpretación lle dá, que alternativas de solución visibiliza… en definitiva, que explicación se dá.\nUnha boa explicación non é aquela que coincida coa realidade exterior (algo difícil de calibrar, por outra banda), senón aquela que funcione para a persoa, grupo, organización, país… quen sexa que teña a experiencia da brecha entre o “quero” e “experimento”, aquela que sexa máis efectiva.\nA definición e explicación do problema condicionan de xeito fundamental a efectividade da solución.\nTodos temos un estilo explicativo, unha forma automática de pensar sobre as causas dos acontecementos. Esta rutina adoita vir xerada pola historia persoal e as influencias culturais. Así hai estilos tranquilizadores (Covey chamaríaos de vítimas. Nos bares chamámolos pesimistas ou choróns) e estilos xenerativos (para Covey protagonistas, optimistas na rúa).\nSó unha perspectiva xenerativa, protagonista, optimista, é poderosa e empoderadora. Só esa perspectiva ofrece oportunidades, solucións, aprendizaxe. Esta perspectiva é moito máis que o mero voluntarismo de poñerse un sorriso pola mañá e conxurarse a ver a realidade de cor rosa… É un posicionamento estratéxico que se dispón a enfrontar a complexidade da realidade na que participamos.\nUnha declaración de principios, ou unha recomendación?\nPara finalizar, e para a reflexión, as palabras de Nadler e Hibino.\n“Quen resolven problemas de maneira exitosa teñen unha orientación sistémica, se enfocan nun propósito visionario, toleran a ambigüidade, incorporan a participación doutros, pensan en forma creativa e saben manexar información subxectiva.\nEn contraste, o 90 por cento dos executivos dedícanse a diseccionar os problemas de maneira analítica, apuntan a corrixir os erros, rexeitan a ambigüidade, prefiren traballar en soidade, enfatizan técnicas mecanicistas e usan só datos obxectivos…”


Bit By Bit - experimentos carreira - 4.4.2 A heteroxeneidade dos efectos do tratamento\nExperimentos normalmente medir o efecto da media, pero o efecto pode ser diferente para persoas diferentes.\nA segunda idea clave para ir alén de experiencias simples é a heteroxeneidade dos efectos do tratamento. O experimento de Schultz et al. (2007) poderosamente ilustra como o mesmo tratamento pode ter efectos diferentes en diferentes tipos de persoas (Figura 4.4), pero esta análise da heteroxeneidade é moi inusual para un experimento era analóxica. A maioría dos experimentos era analóxica implica un pequeno número de participantes que son tratados como "widgets" intercambiables por pouco sobre eles é coñecido pretratamento. En experiencias dixitais, no entanto, estas restricións de datos son menos comúns porque os investigadores tenden a ter máis participantes e saber máis sobre eles. Neste ámbito de datos diferente, podemos estimar a heteroxeneidade dos efectos do tratamento, a fin de proporcionar pistas sobre como o tratamento funciona, como pode ser mellorada, e como pode ser dirixidos para os máis probable para beneficiarse.\nDous exemplos de heteroxeneidade dos efectos do tratamento no contexto das normas sociais e uso de enerxía veñen de investigacións adicionais sobre a Home Energy Reports. En primeiro lugar, Allcott (2011) usou o tamaño da mostra grande (600.000 fogares) para dividir aínda máis a mostra e estimar o efecto do Informe de Enerxía Home por decil de uso de enerxía pretratamento. Mentres Schultz et al. (2007) atoparon diferenzas entre os usuarios pesados e lixeiros, Allcott (2011) atoparon que había tamén diferenzas dentro do grupo de usuarios pesados e lixeiros. Por exemplo, os usuarios máis pesados (aqueles no decil superior) reduciu o seu consumo de enerxía dúas veces máis que alguén no medio do grupo de usuarios pesada (Figura 4.7). Ademais, a estimación do efecto polo comportamento de pretratamento tamén revelou que non había un efecto boomerang mesmo para os usuarios máis lixeiros (Figura 4.7).\nFigura 4.7: A heteroxeneidade dos efectos do tratamento en Allcott (2011) . A redución no consumo de enerxía foi diferente para as persoas en diferentes decis de uso de liña de base.\nNun estudo relacionado, Costa and Kahn (2013) especularon que a eficacia do Informe de Enerxía Inicio podería variar segundo a ideoloxía política dun participante e que o tratamento pode realmente causar persoas con certas ideoloxías a aumentar o uso de enerxía eléctrica. Noutras palabras, eles especularon que a casa Informes de enerxía pode estar creando un efecto boomerang para algúns tipos de persoas. Para avaliar esta posibilidade, Costa e Kahn fundiu os datos Opower datos adquiridos a partir dun agregador de terceiros que incluíu información como o rexistro de partidos políticos, as doazóns para organizacións de medio ambiente, e participación das familias nos programas de enerxía renovable. Con este conxunto de datos resultante da fusión, Costa e Kahn descubriu que as Portada Relatos de Enerxía produciu efectos moi semellantes aos asistentes con diferentes ideoloxías; non había ningunha evidencia que calquera grupo exhibiu efectos bumerangue (Figura 4.8).\nFigura 4.8: A heteroxeneidade dos efectos do tratamento en Costa and Kahn (2013) . O efecto do tratamento medio estimado para a totalidade da mostra é -2,1% [-1,5%, -2,7%]. Ao combinar información do experimento con información sobre as familias, Costa and Kahn (2013) usou unha serie de modelos estatísticos para estimar o efecto do tratamento para grupos moi específicos de persoas. Dúas estimacións preséntanse para cada grupo por que as estimacións dependen das co-variables que incluíron nos seus modelos estatísticos (ver modelo 4 e modelo 6 na Táboa 3 e Táboa 4 en Costa and Kahn (2013) ). Como este exemplo ilustra, os efectos do tratamento poden ser diferentes para persoas diferentes e as estimacións dos efectos dos tratamentos que veñen de modelos estatísticos pode depender dos detalles destes modelos (Grimmer, Messing, and Westwood 2014) .\nComo estes dous exemplos ilustran, na era dixital, podemos pasar de estimar efectos medios de tratamento para estimar a heteroxeneidade dos efectos do tratamento porque podemos ter moitos máis participantes e sabemos máis sobre estes participantes. Aprender sobre a heteroxeneidade dos efectos do tratamento pode permitir a segmentación dun tratamento onde é máis eficaz, proporcionar feitos que estimulan o desenvolvemento de novos teoría, e proporcionar pistas sobre un posible mecanismo, o tema para o que eu volver agora.


Crise de prezos das materias primas ... Unha boa oportunidade para mellorar - Campo Galego\nInicio / Carne / Crise de prezos das materias primas … Unha boa oportunidade para mellorar\nOs prezos actuais das materias primas son alarmantes pero a necesidade de afrontar ese problema pode ser unha boa oportunidade para fomentar melloras, para eliminar produtos obsoletos e impulsar novas formas de facer as cousas coa axuda da tecnoloxía e dos novos coñecementos\nJOSÉ LUÍS GARCÍA CORRAL (Responsable de Nutrición Animal de CECOAGRO Central de Compras SL) 15/10/2021 7:42 p.m.\nPlanta de fabricación de pensos multiespecie de Cecoagro en Begonte, pertencente ao grupo Aresa\n“Non hai mal que por ben non veña”. O refraneiro é sabio e aínda que ás veces a realidade non é como nos gustaría podemos tentar ter unha visión positiva e sacar algo bo de momentos complexos como o que estamos a vivir. Convídovos a pararnos un momento e que reflexionemos xuntos. De feito, reflexionar debe ser parte do noso traballo e ás veces é mellor facelo en compañía, sobre todo se é xunto a profesionais do sector que poidan achegar solucións nesa continúa toma de decisións que esixen os animais e o campo.\nA toma de decisións en base a criterios técnicos e novos coñecementos levou ao noso sector a experimentar un espectacular aumento de produtividade nas últimas décadas, unha especialización que se intensificará nos próximos anos\nEsa toma de decisións en base a criterios técnicos e novos coñecementos levou ao noso sector a experimentar un espectacular aumento de produtividade nas últimas décadas. Esa evolución segue hoxe en día e probablemente nos próximos anos se intensifique, polo que teremos que adaptarnos a novos cambios e necesitaremos especializarnos cada vez máis. A demanda de alimentos segue crecendo e a superficie cultivable é limitada, iso unido a outros factores fai que os prezos das materias primas teñan oscilacións. Isto non é nada novo, pero nesta ocasión prodúcese nun contexto inquietante e cun aumento tan radical de prezos que preocupa ao sector.\nA demanda de alimentos segue crecendo e a superficie cultivable é limitada, iso fai que os prezos das materias primas sufran oscilacións\nSi, os prezos actuais das materias primas son alarmantes. A obriga de afrontar ese problema pode ser unha boa oportunidade para fomentar melloras, para eliminar produtos obsoletos e impulsar novas formas de facer as cousas coa axuda da tecnoloxía e os novos coñecementos. Pero, por onde empezamos?\nEn CECOAGRO ofrecemos un servizo de asesoramento persoal, porque non hai unha solución xeral senón solucións individuais para cada caso concreto. Contacta con nós para facer unha auditoría e reflexionar sobre estas e outras preguntas:\nQue estás a facer mal? Como mellorar?\nComo aproveitar mellor os recursos propios?\nQue comprar? Que necesitas e que non necesitas?\nA quen comprar? Que provedor é o máis adecuado?\nPrezo ou calidade? Alternativas en momentos de prezos elevados\nCECOAGRO conta cun equipo multidisciplinar dedicado a axudar aos profesionais para mellorar o rendemento dos seus negocios\nÉ o momento de buscar alternativas de mellora cun asesoramento profesional que se basea en criterios técnicos e nos resultados económicos para poder reducir custos e, sobre todo, para aumentar o beneficio mesmo nestes tempos. CECOAGRO conta cun equipo multidisciplinar dedicado a axudar aos profesionais a mellorar o rendemento dos seus negocios.\nConfianza nun grupo líder\nNestes tempos de inestabilidade é máis importante ca nunca confiar as nosas decisións e as subministracións da nosa gandería a unha empresa solvente. Máis de 50 anos axudando aos agricultores e gandeiros avalan a traxectoria do grupo Aresa neste sector.\nCECOAGRO dispón dunha ampla gama de produtos de calidade para todo o sector agrícola e gandeiro\nE no contexto actual de extremada volatilidade, tratamos de achegar certeza, seguridade e garantía aos nosos clientes. Desde o nacemento de CECOAGRO en 2003, a división dedicada a central de compras, complementamos a fabricación propia de pensos e fertilizantes cunha ampla gama de produtos de calidade para todo o sector agrícola e gandeiro:\n– EMENDAS CALIZAS\n– ENSILAJE E ADITIVOS\n– PENSOS DE GANDERÍA\n– PENSOS DE MASCOTAS\n– HIXIENE GANDEIRA\nAnos de experiencia no sector agrícola-gandeiro fan que comprendamos e coñezamos á perfección as necesidades dos nosos clientes para adaptarnos a elas. Un dos piares do noso negocio é garantir un bo servizo. Os nosos produtos sempre chegarán no prazo, a forma e as condicións acordadas.\nNon nos conformamos con cubrir as túas necesidades, queremos superar expectativas e innovar cada día. Os nosos produtos e servizos están en constante mellora e máis que un provedor, queremos ser un socio estratéxico.\nOs nosos produtos sempre chegarán no prazo, a forma e as condicións acordadas\nCreamos produtos e servizos da máis alta calidade para mellorar a produtividade e a sustentabilidade das explotacións. En definitiva, con solucións que che permitan xerar máis valor.\nProducimos e comercializamos pensos naturais de alta calidade, destinados a todas as especies. Facémolo sempre elaborando fórmulas personalizadas, seguras e sostibles. A adaptación ao cliente é a nosa base, tomamos nota dos seus requisitos nutricionais para, a continuación, desenvolver os mellores produtos en cada ciclo produtivo dos animais.\nDesenvolvemos fórmulas personalizadas para cada ciclo produtivo dos animais\nA nosa aposta pola calidade é total. Desde a selección de materias primas, pasando por todos os procesos produtivos, asegurando desta forma a trazabilidade en todo momento. Os nosos produtos elabóranse con materias primas 100% naturais, cos máis altos estándares de calidade, que perseguen o coidado e o benestar do chan, dos cultivos e dos animais. Un coidado no que tamén queremos participar mediante un asesoramento técnico e personalizado que permite ao cliente optimizar o uso de todos os nosos produtos.\nMaximizar o índice de conversión co mínimo custo\nCentrándonos na alimentación, que facemos coa alimentación animal en tempos de crise? Sabemos que é o principal gasto e que o que compramos segue subindo. Pero os animais non entenden de crises, para eles non cambiou nada e seguen tendo exactamente as mesmas necesidades nutricionais para alimentarse e ter un bo rendemento. Se non queremos reducir o noso beneficio hai que alimentalos ben, pero a xestión é clave, necesitamos ter datos para tomar decisións e maximizar o índice de conversión co mínimo custo posible.\nOs animais non entenden de crises, para eles non cambiou nada; se non queremos reducir o noso beneficio hai que alimentalos ben\nO nutrólogo, ademais de formular ben, debe estar informado e implicado nas medidas que se toman na explotación e facer un seguimento da granxa para conseguir os obxectivos marcados. Ademais, é indispensable ter unha planificación dos alimentos que necesita a granxa, tanto propios como comprados, para ter unha estratexia que permita dar estabilidade e conseguir o que queremos ao mellor prezo.\nÉ indispensable ter unha planificación dos alimentos que necesita a granxa, tanto propios como comprados, para ter unha estratexia que permita dar estabilidade e conseguir o que queremos ao mellor prezo\nEn CECOAGRO queremos achegar o noso traballo e coñecemento para contribuír ao futuro desenvolvemento do sector. Temos un servizo de asesoramento técnico e dispoñemos dunha fábrica de pensos multiespecie localizada en Begonte (Lugo) para ofrecer todo tipo de materias primas, mesturas e pensos para toda Galicia adaptándonos ás necesidades de cada cliente.\nSe queres unha opinión técnica para mellorar a rendibilidade da túa explotación ou resolver calquera dúbida en alimentación animal podes contactar con nós.


Project manager - Coastal Ecology Research Group | Centro de Investigación Mariña da Universidade de Vigo | CIM - UVigo\nO grupo de investigación de Ecoloxía costeira (EZ1) do Departamento de Ecoloxía e Bioloxía Animal e o grupo de Geotecnoloxías Aplicadas do Departamento de Enxeñería dos Recursos Naturais e Medio Ambiente, ofrecen unha praza de xestor/a dentro do proxecto: “Mejora de la gestión, seguimiento y mantenimiento de la biodiversidad en áreas marinas protegidas mediante técnicas geoespaciales automatizadas de bajo coste para la monitorización y cartografiado de hábitats intermareales (ALGANAT2000)”, coa colaboración da Fundación Biodiversidade, do Ministerio para a Transición Ecolóxica, a través do Programa PLEAMAR, cofinanciado polo Fondo Europeo Marítimo e de Pesca (FEMP).\nPreparación de contidos e documentos para o proxecto.\nManter a interlocución coas institucións que participan no proxecto.\nPrestar apoio coa loxística e a difusión do proxecto.\nPrestar apoio na execución e xustificación económica.\nRealización de informes técnicos de execución.\nAsistencia a reunións de seguimento do proxecto.\nPreparar e organizar talleres de formación.\nPosuír un título de graduado/ licenciado/a ou equivalente en Ciencias ou Enxeñería.\nExperiencia en xestión de proxectos de investigación\nCurriculum vitae: 10 puntos.\nExperiencia laboral: ata 30 puntos.\nValorarase a experiencia previa na xestión de proxectos da Fundación Biodiversidade.\nXornada laboral: Parcial.\nSalario mensual bruto: ao redor de 1300 €.\nOs candidatos deben enviar CV (en formato pdf) e unha carta de presentación á investigadora Celia Olabarria (colabarria@uvigo.es)\nResolución contrato Gestor Grupo Ecoloxía Costeira (PDF, 137 KB)


Do 20 de setembro ao 20 de decembro\n10 de septiembre de 2021, 17:33\nDentro do programa POISES, este itinerario desenvolverase do 20 de setembro ao 20 de decembro e contén formación en liña en asistente persoal no medio rural.\nOs itinerarios son gratuítos e financiados polo Fondo Social Europeo ( FSE inviste no teu futuro) e o Ministerio de Dereitos Sociais e Axenda 2030 (con cargo ao 0’7% do imposto de sociedades e outros fins de interese social).\nCOCEDER pon en marcha un novo itinerario de inserción sociolaboral orientados a frear o despoboamento para mulleres do Programa Operativo de Inclusión Social e Economía Social ( POISES- CCI2014ES05 SFOP012), dentro do seu eixo para\npromover a inclusión social e loitar contra a pobreza e calquera forma de\nA formación deste itinerario de inserción sociolaboral para mulleres é sobre asistente persoal no medio rural e está aberto o prazo de inscrición ata o 20 de setembro. O curso impartirase pola plataforma de COCEDER en directo os mércores e xoves, dará comezo o 6 de outubro e estenderase durante 50 horas ao longo de oito semanas (ver calendario e programación). O obxectivo que se quere conseguir é adquirir unhas competencias e habilidades coas que debe contar un asistente persoal, a base dos seus principios e valores no exercicio desta profesión. Esta figura do asistente persoal cada vez ten unha maior demanda, o que incide na creación de novos postos de traballo no medio rural. O itinerario consta de 70 horas en total -do 20 de setembro ao 20 de decembro-, e consiste nunha orientación laboral individualizada (10 horas), unha formación específica sobre asistente persoal (50 horas), e unha formación complementaria sobre igualdade de oportunidades e sensibilización ambiental (10 horas). Os requisitos para poder participar son: – ser muller en idade activa, – ter DNI/ NIE con permiso de traballo. Os itinerarios son gratuítos e financiados polo Fondo Social Europeo ( FSE inviste no teu futuro) e o Ministerio de Dereitos Sociais e Axenda 2030 (con cargo ao 0,7% do imposto de Sociedades e outros fins de interese social).\ncurso formación persoal asistente


"O PRINCIPIÑO AO REDOR DO MUNDO. A COLECCIÓN DE CARLOS CASARES" - (CASA GALEGA DA CULTURA) | Vigocultura\n"O PRINCIPIÑO AO REDOR DO MUNDO. A COLECCIÓN DE CARLOS CASARES" - (CASA GALEGA DA CULTURA)\nO Principiño (Le Petit Prince, orixinalmente) publicado en 1943, é a novela máis famosa do aviador francés Antoine de Saint-Exupéry, que escribiu mentres se hospedaba nun hotel de Nova York. É un relato filosófico cunha enorme carga poética que, baixo a aparencia dun conto infantil, aborda temas tan profundos como a vida e o amor, a morte, a amizade, as actitudes e as preocupacións da vida. Foi ilustrado polo propio autor e está dedicado ao seu amigo León Werth, “cando era neno”. Traducido a máis de 200 linguas e dialectos (en máis de 600 edicións), leva vendido unha cifra superior aos 90 millóns de copias en todo o mundo.\nA colección de principiños de Carlos Casares evidencia a paixón do escritor polo libro de Saint-Exupéry, que el mesmo traduciu ao noso idioma en 1972, nun hotel de Viana do Bolo. A partir daquel momento foi mercando calquera edición que atopara nas súas viaxes polo mundo. Tamén os amigos, sabedores do seu gusto, o agasallaban con exemplares curiosos. Así, foi medrando unha colección que en vida do escritor superaba o centenar de volumes, en diferentes linguas e dialectos do mundo. A Fundación Carlos Casares ten como misión ofrecela para coñecemento público, como era vontade do escritor.\nNo momento da súa morte, Carlos Casares tiña na súa colección máis de 100 volumes de distintas edicións de Le Petit Prince en linguas xermánicas, eslavas, románicas, escandinavas e mesmo orientais. Ademais de contar coa obra nas linguas da península ibérica (galego, portugués, castelán, éuscaro e catalán) tiña tamén obras en aragonés, asturiano ou estremeño. A colección recolle tamén edicións únicas ou raras de linguas minoritarias, algunhas de mediados dos 70, así como edicións especiais e outros obxectos do tradutor que explican o amor pola obra O principiño. Casares tiña esa alma infantil que nunca se perde de todo a pesar da idade.\nCon esta exposición a Fundación Carlos Casares e o Concello de Vigo contribúen na difusión da figura do escritor ourensán ao que neste ano 2017 se lle dedica o Día das Letras Galegas.\nMér (10/05/2017) a Dom (28/05/2017)\nAPERTURA (10-05-17): 20:00 h – RESTO PERÍODO EXPOSITIVO: de luns a sábado de 18:00 h a 21:00 h; sábados, domingos e festivos de 12:00 h a 14:00 h\nFundación Carlos Casares, coa colaboración da Concellería de Cultura\nfolleto_expo_carlos_casares_principino.pdf 550.6 KB


A selección española que participará no europeo SUB 21 de Taekwondo, decidida\nA selección española que participará no Europeo sub 21 de Taekwondo, que terá lugar en Vigo entre os días 6 e 8 de novembro, xa está decidida, tralas probas de selección realizadas en Madrid.\nChano Rodríguez colgouse seis medallas nos Europeos de natación en Islandia\nO vigués Sebastián Rodríguez, “Chano”, rematou con seis metais os Campionatos de Europa de natación para discapacitados. Cinco medallas de ouro e unha de prata foron o seu botín na piscina de 50 metros e 10 rúas situada no Complexo de Natación Laugardalur de Reykjavik, a capital islandesa. O anterior Campionato de Europa celebrouse no ano 2001 en Estocolmo (Suecia).\nUn bolseiro de VIDE, campión cadete estatal en trial\nOs pasados días 17 e 18 de outubro en La Pola de Gordón disputouse a terceira e derradeira proba do RFME Trofeo Nacional de Trial Tr3, Xuvenil, Cadete e Mulleres. Na Copa de España de trial cadete, ao vigués Jorge Casales (Motoelite), cunha Gas Gas, bastáballe con rematar segundo para alzarse co trofeo, e así o fixo o novo piloto. Oriol Noguera (Gas Gas), que terminara en segunda posición nas dúas anteriores probas, facíase coa vitoria, pero o título viaxaba ás mans de Casales.\nVIDE apoiará o Europeo sub 21 de taekwondo co seu programa de Voluntariado\nA Fundación Vigo en Deporte continúa o seu apoio non só aos eventos propios de base (Vigo Cup e campus polideportivo) senón tamén aos grandes eventos da cidade.


Peituga de polo con salsa española : Me gusta ir al super\n125 g peitugas polo\n1/2 vaso caldo carne\n25 g champiñóns\nSalpementar a peituga, cortar en anacos grandes, pasar por fariña e fritir lixeiramente. Separadamente facer a salsa refogando a cebola picada, o porro e a cenoria. Poñer un pouco de fariña e engadir viño tinto deixando reducir. Engadir tomate e caldo de carne. Introducir as peitugas na salsa e deixar cocer 15 minutos engadindo os champiñóns e os chícharos cocidos. Servir un arroz branco ao forno co guiso de peitugas por enriba.


Lembranzas dun tempo que xa pasou\nLembranzas dun tempo que xa pasou: A Matanza\nA cría de cochos para autoconsumo é unha tradición galega que funde as súas raíces na cultura castrexa e que, ao longo de milenios, foi unha actividade que condicionou moitas das nosas costumes, tradicións e gastronomía. Nalgúns lugares de Galicia aínda se mantén a costume de criar o “porquiño de San Antón” e que era habitual en case todo o territorio.\nUn lanse de patelo e unha traxedia que non foi, por Marisol Soneira\nXa vos teño contado que, cando meu pai andaba ao mar, os barcos de Camariñas ían ao cerco remolcando unha embarcacións moi parecida as traíñas vascas. Esta “lancha” uníase coa tarrafa por medio dun cabo longo que se amarraba a proa da primeira por unha punta e a popa da segunda coa outra. A traíña facía de boia cando se largaba, e de depósito das capturas logo de embarcar o peixe. A medida dun bo lanse era cando se enchía a traíña ate os toletes e había que embarcar peixe na tarrafa. Estas embarcacións tiñan a súa propia tripulación (case sempre composta por tres persoas) e os seus propios aparellos. Un dos que me fascinaba era a “bomba de chicar”, de madeira e manual, coa que manter a embarcación libre de auga. Era un traballo duro porque, as veces, había que chicar durante horas.\nAS ROZAS E AS CASETAS DE REIRA POR MARISOL SONEIRA\nSeguramente vos preguntaredes a razón da existencia de pequenas casetas de pedra en Reira e o seu contorno. Estas casetas, feitas con pedras do mesmo sitio onde se levantaron, servían de refuxio durante o verán para as xentes de Xaviña que mantiñan os seus rabaños de ovellas e cabras permanentemente no monte. Tamén o facían as xentes de Buría pero estes, xunto cos seus animais, volvían cada noite a súa residencia. A existencia de rabaños de ovino e caprino estaba moi estendida entre os buriáns, e incluso deixaron a súa pegada na toponimia desta parroquia, ou porqué pensades que aínda hoxe hai unha rúa a que se lle chama A Cabreira?\nSe damos un paseo polo Muelle Novo atoparemos, nalgunha ocasión, quilómetros de redes tendidas para a súa reparación ou para a súa estiba a bordo ou nun camión. Esas redes están fabricadas con materiais sintéticos que case non precisan mantemento. Pero houbo un tempo en que as redes eran de materiais naturais, como a pita, que precisaban longas e duras labores de conservación e mantemento.\nHoubo un tempo en que a roupa lavábase a man en lavadeiros colectivos, como o que aínda hoxe existe no río da Area da Vila, ou en regatos de augas limpas onde se acondicionaban as súas beiras con laxes de granito onde as mulleres, dende a orixe do mundo, arrincaban a roña da roupa. Para esa actividade había utensilios específicos que hoxe xa teñen desaparecido das nosas vidas, como o “carro do río”, que era unha especie de caixón de madeira aberto pola parte de atrás onde arrodillarse para lavar a roupa con mais comodidade. A imaxe dunha muller cun balde de zinc cheo de roupa á cabeza e o carro do río ao costado suxeito cunha das mans, camiño do río ou de regreso del, formou parte das nosas vidas ate non fai moitos anos. Esta actividade forma parte, incluso, do noso acervo cultural: “... as nenas de Camariñas quedan no río, quedan lavando”\nE probable que si hoxe lle preguntas a un camariñan, de menos de trinta anos, onde queda a praia do Cunchareiro non teña nin a mais remota idea. Esta ignorancia ten sentido porque xa non existe pero durante xeracións de rapaces de Buría foi a “súa” praia e onde case todos aprendemos a nadar.\nCamariñas, unha potencia mineira, por Marisol Soneira\nUn dos minerais máis demandados na década dos corenta foi o wolframio pola súa utilización na fabricación de munición e máquinas de guerra. As historias e lendas sobre o “mineral” eran un dos rituais con que nos entretiña meu avó Andrés nas noites de verán cando os netos acudíamos a compartir a comida da celebración de Santa Mariña.\nÉrase unha vez en Santa Mariña, por Marisol Soneira\nAo longo de moitos anos foi tradición que as xentes da beiramar percorresen as costas na procura dos obxectos que este arroxaba e que puideran ser de utilidade: madeira, cabos, restos de naufraxios de todo tipo, etc... Isto nada ten que ver coa lenda que algún malnacido ten posto en circulación sobre a triste tradición dos raqueros, persoeiros que provocaban os naufraxios facendo sinais dende a costa e asasinando aos desgraciados navegantes. Na Costa da Morte nunca se teñen producido ese tipo de actividades e son innumerables as testemuñas no sentido contrario: a gratitude dos náufragos polo trato e as atencións que sempre recibiron das poboacións costeiras da nosa comarca.\nNON TODO É O QUE PARECE...2 por Marisol Soneira\nEsta historia non ma contaron, pasoume a mín. Eu, de cativa, tíñalle moita envexa aos nenos dos “pescos” (os rapaces da vila, fillos de mariñeiros) porque cando saían da escola non tiñan mais que facer que adicarse a xogar. Nos, os rapaces de Buría, sempre tiñamos tarefas reservadas: axudar nas faenas do campo, ir por area a Lingunde para poñer nas táboas do sobrado, levar ou traer os animais a pacer, e unha infinita ringleira de traballos que, coa mentalidade de hoxe, acusarían aos nosos pais de explotación infantil.\nO DRAMA DA EMIGRACIÓN, por Marisol Soneira\nA miña avoa Aurora, A Panadeira, era miúda de estatura pero cun carácter e unha determinación dignas dun xigante. Ese carácter e determinación fixo que tomase unha tranca contra a garda civil e o crego da parroquia cando usurparon os seus montes e sometéronos á repoboación forzosa, ala polo apoxeo da ditadura franquista. Ese comportamento valeulle o alcume de “a roxa” e non poucos desgustos nunha época onde discrepar e reivindicar dereitos non eran ben recibidos polo Ditador nin polos aduladores servís que tiña en cada curruncho da vida cotián de cada pobo ou vila. Camariñas non era unha excepción.\nO Areal, non todo é o que parece por Marisol Soneira\nDentro da nova etapa que Camarinas.eu botaba a andar esta mesma semana, unha das promesas realizadas aos nosos lectores era a das colaboracións fixas que darían maior renome e empaque á web de tódolos camariñáns. Unha vocación de servicio público na que as diferentes opinións, opcións e puntos de vista dos camariñáns deberían estar presentes. Entre elas, e nun acto que non cabe senón calificar como unha deferencia que nos honra e que nos fai sentir especialmente orgullosos, está a colaboración periódica que a partires de hoxe inaugura a Vicepresidenta do Parlamento Autonómico de Galicia: Marisol Soneira, que dentro da súa apretada axenda fará un oco para deleitar cada pouco aos seus veciños cun artigo que indague na historia, na identidade común, nas raíces da súa terra, a Camariñas da súa alma que leva representando tan dignamente durante toda a súa vida. Para escomenzar un artigo adicado a un rincón tan emblemático da Vila das Palilleiras como "O Areal". A nova estapa de Camarinas.eu comenza con forza.\nO noso usuario Beldoña protagonista nun anuncio de Gadis\nObradoiro artístico “Formigas” no museo Man de Camelle.\nConvocatoria da seleccion galega infantil femenina


Ponteceso. Turismo Costa da Morte - Lugares de interese turístico da Costa da Morte, Coruña, Galicia, España\nFogar de Eduardo Pondal, poeta nacional de Galicia\nGastronomía e arquitectura popular\nPonteceso é célebre polo seu bó xantar : sonlle pratos reputados as angulas, a lamprea, o percebe de Corme, e a faba, ofrecidas aos visitantes nos seus restaurantes e algunha que outra celebración gastronómica. A vila acolle asemade outras festividades, relixiosas como a Barquiña ou o Carme.\nAs terras de Ponteceso dan conta dunha abondante e rica arquitectura civil e relixiosa. No tocante á primeira, compre subliñar o Pazo de Amarelle en Nemeño, o lugar do Couto, o Pazo de Pondal, e a nova ponte de 1846, que viu substituir á antiga, como lembra unha doazón do Rei Fernando II en 1175 referíndose ao flumen de Cesso (o río Anllóns recibe un nome diferente dependendo do seu treito : Ceso, Anllóns, Grande e Carballo).\nNa arquitectura relixiosa, destacan as igrexas de San Fins de Anllóns e de San Tiso de Cospindo. A igrexa de San Martiño de Cores ten unha porta románica do séc.XII, e a de San Vicencio da Graña conserva algunhas pedras do antigo mosteiro céltigo de Almerezo, fundado por San Rosendo no ano 867.\nBerce do Bardo Eduardo Pondal\nEu nacin en agreste soedade,\neu nacin cabo dun agreste outeiro\npor ronde o Anllóns con nobre maxestade\nEu non nacin en vila nin ciudade,\nmas lonxe do seu ruído lisonxeiro.\nEu nacin cabo de pinal espeso,\neu nacin na pequena Ponteceso.\nPonteceso, no máis interior da ría de Laxe e Corme, veu nacer en 1835 ao autor do Hino nacional galego. Licenciado en Medicina, Eduardo Pondal preferiu o camiño das letras ao exercicio da súa carreira profesional. O Bardo de Bergantiños foi, xunto Rosalía e Curros, egrexia figura do Rexurdimento e ilustre poeta da raza, cuxa obra poética constitue un tesouro da literatura galega. A súa casa natal encóntrase á beira do Anllóns, desde onde o poeta recibía inspiración fitando á atlántica natureza e ás súas xentes.\nPódense recrear os paseos do sobranceiro Bardo, homenaxeado anualmente no Simposio Pondaliano, camiñando ata as quilométricas dunas do Monte Branco. Este ecosistema de orixinal feitura e beleza continúa ata a recollida praia de Balarés, onde se atopa o peirao para o transporte de wolfram na II Guerra Mundial. O espacio natural do Monte Branco posúe un grande valor ecolóxico por mor da súa riqueza ornitolóxica e piscícola, como refuxio de aves migratorias e como couto de angula, lamprea, reo, salmón e troita.


Igualdade: axudas de indemnización económica dirixidas ás fillas e fillos menores de 30 anos das vítimas mortais por violencia de xénero...\nObxecto: Convocar axudas de indemnización económica dirixidas ás fillas e fillos menores de 30 anos das vítimas mortais por violencia de xénero, así como a concesión de axudas de indemnización económica dirixidas a mulleres que resultasen gravemente feridas como consecuencia dunha agresión por violencia de xénero. estan destinadas a proporcionar apoio económico, co fin de garantir que o feito causante (morte da nai ou lesións graves, por mor de violencia de xénero) supoña un menor prexuízo económico para os fillos e fillas orfos, e para as propias vítimas gravemente feridas.\nPoderán ser persoas beneficiarias da indemnización número 1, en réxime de igualdade, cada un dos fillos e fillas da vítima mortal da violencia de xénero, calquera que sexa a natureza da súa filiación, sempre que na data do falecemento da súa nai cumprisen algún dos seguintes requisitos:\nSer maiores de idade ata 30 anos inclusive, e depender economicamente da nai e/ou do pai agresor. Entenderase que existe dependencia económica cando na data do falecemento as persoas beneficiarias convivisen coa nai e non percibisen rendas, de calquera natureza, que en cómputo anual, superasen 12 mensualidades do indicador público de renda de efectos múltiples (IPREM) vixente.\nPoderán ser persoas beneficiarias da indemnización número 2 as mulleres feridas gravemente, con lesións que requiran hospitalización, como consecuencia dunha agresión de violencia de xénero, sempre que na data en que producisen os feitos se cumprisen os seguintes requisitos:\nAtoparse nunha situación de precariedade económica. Entenderase que se produce unha situación de precariedade económica cando os ingresos da unidade familiar de convivencia a que pertenza a beneficiaria divididos polo número de membros que a compoñen non superen o importe do IPREM vixente.\nO importe das indemnizacións fíxase na cantidade de sete mil euros (7.000 €) por cada persoa beneficiaria.\nCando as persoas beneficiarias da indemnización fosen menores de idade, a dita indemnización aboarase ás persoas que asuman a súa patria potestade, garda, custodia ou acollemento permanente.\nEn prazo de presentacion: Data límite:02/12/2019


A Biblioteca do Porriño promove o benestar co seu Proxecto Bibliosaúde\nAo longo do 2020 poñerá en marcha varias accións específicas que inclúen un ciclo de conferencias sobre a saúde, unha sección de biblioterapia e unha campaña de promoción da sáude en internet\nEste ano a Biblioteca do Porriño manifesta o seu compromiso social de traballar no ámbito da saúde e o benestar a través do seu Proxecto Bibliosaúde, co obxectivo de promover o benestar para todas as persoas de todas as idades. Atende así ao Obxectivo 3 da `Axenda 2030 para o Desenvolvemento Sostible´ ausipiciada pola ONU, que propón aos centros bibliotecarios apoiar no acceso público a información sobre saúde e benestar.\nEsta Axenda representa o compromiso internacional para facer fronte aos retos sociais, económicos e medio ambientais do planeta, poñendo no centro ás persoas, o planeta, a prosperidade e a paz para avanzar cara sociedades máis inclusivas.\nPara levar a cabo este compromiso, a biblioteca do Porriño poñerá en marcha varias accións específicas ao longo deste 2020: creación dunha sección de Biblioterapia, organización dun ciclo de conferencias divulgativas sobre saúde e desenvolvemento dunha campaña de promoción da saúde en internet.\nSección Biblioterapia: Lecturas saudables\nA biblioterapia consiste no uso da lectura cun obxectivo terapéutico (libros de autoaxuda) ou de desenvolvemento (novelas). Biblioteca do Porriño crea unha nova sección bibliográfica formada por 142 recomendacións de lectura (libros de autoaxuda, psicoeducación, novelas e obras de non ficción) para apoiar o proceso terapéutico de trastornos e problemas moi variados. Entra así a formar parte do proxecto “Biblioterapia” promovido pola Axencia de Coñecemento en Saúde e a Consellería de Sanidade da Xunta de Galicia, coa colaboración da Rede Galega de Bibliotecas. A sección de Biblioterapia estará dispoñible na biblioteca a finais deste mes de xaneiro.\nCiclo de conferencias sobre a saúde\nA biblioteca contará coa presenza de importantes persoeiros do mundo científico e traballadores da saúde que achegarán ao público temas relevantes cunha visión eminentemente práctica. Todas as conferencias serán de entrada libre ata completar o aforo.\nA primeira conferencia deste ciclo divulgativo está xa organizada para o próximo 23 de xaneiro ás 19:00 no auditorio da biblioteca do Porriño, sobre o campo do desenvolvemento visual, incidindo especialmente no seu aspecto infantil. Trátase dun tema especialmente relevante, xa que existen no mundo 217 millóns de persoas con problemas visuais, 1 de cada 4 rapaces non é diagnosticado ou é mal diagnosticado, e a afectación crónica tratable máis común durante a infancia é a capacidade visual.\nPara iso contarase coa presenza de Lucila To García-Miranda, óptica-optometrista especializada en terapia visual baixo unha filosofía comportamental e de desenvolvemento, con máis de 25 anos de experiencia clínica. Lucila é Directora clínica do Centro de Optometría e Terapia Lucila To en Andorra, Máster en Dirección e Xestión de Recursos Humanos, Membro da Xunta Directiva de SIODEC (Sociedade Científica de Optometría do Desenvolvemento), e formadora en programas de optometría clínica. Tamén pertence ao equipo docente do concepto TMPI (Terapia Manual Pediátrica Integrativa) e é autora do libro “Manual para su primera estimulación visual” (Aurum Volatile, 2019).\nCampaña de promoción da saúde en internet\nAo longo do ano, a biblioteca levará a cabo unha campaña de promoción da saúde a través das súa páxina web e redes sociais, arredor do hagstag #bibliosaude. Esta campaña concretarase nunha serie de publicacións periódicas e accións entre as que destacan:\nPromoción da lectura como actividade terapéutica, e dos beneficios da lectura na saúde e benestar, aportando datos avaliados pola ciencia.\nRealización dun mapa municipal de farmacias en Google Maps, con localizacións e datos de contacto, e información semanal das farmacias de garda.\nPromoción da doazón de sangue, e información sobre os días e horas da presenza das unidades móbiles de doazón no Porriño.


Cinco estilos de promoción turística en cinco países de Centroamérica - autoxiro\nEn 2013 disfrutei dunha das experiencia máis especiais da miña vida: a viaxe a Nicaragua dentro do programa Vacacións con Traballo do Fondo Galego de Cooperación e Solidaridade.\nCando me confirmaron a participación nesta aventura descubrín que non sabía casi nada nin de Nicaragua nin do resto de Centroámerica. Tópicos, ideas vagas, unha pequena lista de nome e persoas relevante e pouco máis. Aínda menos sobre recursos, modelos, posicionamento ou oferta turística.\nSobre o terreo descubrín un país que aposta polo turismo e que, a pesar dos problemas, conta cun gran potencial e ofrece grandes experiencias. O Océano Pacífico, o Caribe, os volcáns, a arquitectura colonial, a arqueoloxía e cultura indíxena, a ruta do café ou a da Revolución son os escenarios máis coñecidos e promocionados.\nA oferta e diversa e vai dende propostas de turismo comunitario en zonas deprimidas como Palmira Ecológica en Totogalpa a complexos de luxo exclusivo como o Mukul – Luxury Resort & Spa.\nO motivo desta entrada non é facer unha descripción turística de Nicaragua. Simplemente presentar cinco vídeos de promoción turística de cinco países veciños. Todos contan con atributos notables e buscan promocionar unha gama de produtos máis ou menos similares pero chaman a atención por presentar estilos e linguaxes completamente diferentes.\nA pesar da miña debilidade por Nicaragua o meu favorito, como video promocional, é o da Passión de Salvador e tamén teño que recoñecer que pasei o tempo de elaboración desta entrada repetindo a melodía de Honduras.\nCinco videos e cinco estilos que tentan chamar a atención dos recursos turísticos dunha zona do mundo que merece a pena, que recomendo e á que quero volver.\nCon cal te quedas? Cal te anima a facer a maleta?\nXirado dende Ourense


O Colectivo RPM promove as 'Residencias Paraíso' para apoiar novos proxectos de danza e artes vivas | Galicia Digital\nAs Residencias Paraíso 2021 abren a súa convocatoria a oito proxectos de Galicia e do resto de España, para os que reserva un importe conxunto de 20.000 euros. Desenvolveranse entre os meses de maio e setembro e cada estadía terá unha duración de dúas a tres semanas nun dos devanditos espazos colaboradores, que pola súa diferente tipoloxía favorecen tanto o proceso creativo en todas as súas fases (investigación, escrita, dramaturxia, coreografía...) como o traballo de carácter técnico.\nComo sinala o Colectivo RPM, o obxectivo é fomentar a aparición de novos proxectos de investigación e creación arredor das novas linguaxes contemporáneas, alimentando o campo de acción da comunidade artística do noso territorio, así como impulsar o importante papel das residencias artísticas como parte deste proceso.\nEsta quinta edición do programa culminará co habitual encontro anual, que desta volta terá lugar os días 24 e 25 de setembro na illa de San Simón. No evento reuniranse todos os participantes nas diferentes estadías para intercambiar as claves de cada experiencia e reflexionar sobre temas transversais a este ámbito artístico. Así mesmo, este ano repetirase a experiencia Cruceiros Paraíso, que terá lugar o vindeiro verán no Auditorio de Galicia de Santiago en forma de xornada específica para tender pontes entre as Residencias Paraíso e outros contextos culturais.\nEsta iniciativa enmárcase no traballo do Goberno autonómico por apoiar proxectos culturais baixo a fórmula das residencias artísticas. Nestes momentos está aberto o prazo ata o 12 de marzo para participar na primeira edición de Residencia Xacobeo, dirixida neste caso a tradutores literarios que traduzan unha obra orixinalmente escrita en galego a calquera lingua do mundo. Facilítase ao beneficiario a estadía para traballar e investigar na Residencia Literaria 1863, un apartamento do século XIX no casco histórico coruñés. A iniciativa ten tamén como obxectivo achegarlle o proceso de creación ao público, con accións abertas.